Document ID: 31989D0177

*****
σΑΠΟΦΑΣΗ ΤΗΣ ΕΠΙΤΡΟΠΗΣ
της 22ας Φεβρουαρίου 1989
για την έγκριση ενισχύσεων της Πορτογαλικής Δημοκρατίας στη βιομηχανία λιθάνθρακα κατά το έτος 1986
(Το κείμενο στην πορτογαλική γλώσσα είναι το μόνο αυθεντικό)
(89/177/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
την απόφαση της Επιτροπής αριθ. 528/76/ΕΚΑΧ της 25ης Φεβρουαρίου 1976 περί του κοινοτικού καθεστώτος παρεμβάσεων των κρατών μελών στη βιομηχανία λιθανθράκων (1),
Μετά από ακρόαση του Συμβουλίου,
Εκτιμώντας τα ακόλουθα:
Ι
Η κυβέρνηση της Πορτογαλικής Δημοκρατίας ανακοίνωσε στην Επιτροπή σύμφωνα με το άρθρο 2 της απόφασης, τις οικονομικές παρεμβάσεις που σκοπεύει να πραγματοποιήσει άμεσα ή έμμεσα υπέρ της βιομηχανίας λιθάνθρακα κατά τη διάρκεια του 1986. Από τις παρεμβάσεις αυτές είναι δυνατό να επιτραπούν οι ακόλουθες ενισχύσεις σύμφωνα με την προαναφερθείσα απόφαση:
Ενισχύσεις για την κάλυψη των ζημιών των ορυχείων 667,2 εκατομμύρια εσκούδος.
Οι ανωτέρω ενισχύσεις πληρούν τα κριτήρια, τα οποία απαιτούνται, σύμφωνα με την απόφαση για την έγκριση τέτοιων κρατικών μέτρων υποστήριξης.
Η ενίσχυση για την κάλυψη των ζημιών των ορυχείων ύψους 667 200 000 εσκούδος καλύπτει εντελώς τη διαφορά μεταξύ του μέσου κόστους και των μέσων εισπράξεων για κάθε εξορυχθέντα, το έτος 1986, τόνο λιθάνθρακα της επιχείρησης Carbonifera Do Douro. Η ενίσχυση χορηγείται για να αποφευχθούν σοβαρές οικονομικές και κοινωνικές διαταραχές στην περιοχή της Durico-Beira-Reviers, στην οποία δεν υφίστανται ακόμη επαρκείς δυνατότητες επαναπασχόλησης για τους αποχωρούντες εργάτες των ορυχείων. Η ενίσχυση συμβιβάζεται, ως εκ τούτου, με τις διατάξεις του άρθρου 12 παράγραφος 1 και παράγραφος 2 σημείο 2 της απόφασης.
ΙΙ
Η εξέταση του συμβιβάσιμου των προβλεπομένων ενισχύσεων με την ορθή λειτουργία της κοινής αγοράς απαιτεί, σύμφωνα με το άρθρο 3 παράγραφος 2 της απόφασης, να ληφθούν υπόψη και όλα τα άλλα οικονομικά μέτρα υπέρ των πραγματοποιούμενων εξορύξεων το έτος 1986.
Από τον υπολογισμό αυτό το συνολικό ποσό των προβλεπομένων μέτρων ανέρχεται σε 4,5 εκατομμύρια Ecu, δηλαδή 18,00 Ecu ανά τόνο.
Σχετικά με το συμβιβάσιμο των προβλεπομένων ενισχύσεων υπέρ της πραγματοποιουμένης εξόρυξης με την ορθή λειτουργία της κοινής αγοράς έχουν διαπιστωθεί τα ακόλουθα:
- το 1986 δεν έλαβαν χώρα παραδόσεις πορτογαλικού άνθρακα σε άλλες κοινοτικές χώρες,
- οι τιμές του πορτογαλικού άνθρακα δεν οδήγησαν σε έμμεσες ενισχύσεις στους βιομηχανικούς καταναλωτές άνθρακα το 1986.
Ως εκ τούτου διαπιστώνεται ότι οι προβλεπόμενες το 1986 ενισχύσεις για τις πραγματοποιούμενες εξορύξεις της πορτογαλικής βιομηχανίας λιθάνθρακα συμβιβάζονται με την ορθή λειτουργία της κοινής αγοράς.
ΙΙΙ
Σύμφωνα με το άρθρο 14 παράγραφος 1 της απόφασης, η Επιτροπή πρέπει να βεβαιωθεί ότι οι ενισχύσεις που εγκρίνει χρησιμοποιούνται αποκλειστικά για τους σκοπούς που αναφέρονται στο άρθρο 12 της απόφασης αυτής. Για το λόγο αυτό ενημερώνεται ιδιαίτερα για το ύψος και την κατανομή των πληρωμών.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στην πορτογαλική κυβέρνηση να χορηγεί στην πορτογαλική βιομηχανία λιθάνθρακα για το 1986 την ακόλουθη ενίσχυση:
μέχρι ενός ποσού 667 200 000 εσκούδος για την κάλυψη των ζημιών των ορυχείων.
Άρθρο 2
Η κυβέρνηση της Πορτογαλικής Δημοκρατίας

Labels: 18
19